Diari Oficial de la Generalitat Valenciana


Sumari del DOGV 7296, del 16-06-2014 (2014/5565)

DECRET 89/2014, de 13 de juny, del Consell, pel qual aprova el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2014/06/13/89**

### Versions

 23/09/2015 - Actualitat  23/06/2014 - 22/09/2015  Text inicial: 17/06/2014 - 22/06/2014 

### Dades del document

Número de DOGV
:   7296

Data del DOGV
:   16-06-2014

Secció del DOGV
:   I. DISPOSICIONS GENERALS

Número del document
:   2014/5565


Data del document
:   13-06-2014

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * Presidència de la Generalitat
    * administració regional
    * legislació
    * reglament intern
    * organització administrativa

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 23.09.2015**

**Decret 89/2014, de 13 de juny, del Consell, pel qual aprova el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua.**

**[(Diari Oficial núm. 7296 de 16.06.2014)](http://www.dogv.gva.es/datos/2014/06/16/pdf/2014_5565.pdf)** **Ref. 005170/2014**

Preàmbul

 

El passat 20 de desembre, per mitjà del Decret 8/2013, del president de la Generalitat, es va modificar el Decret 19/2012, de 7 de desembre, pel qual es determinaven les conselleries en què s’organitzava l’Administració de la Generalitat, reestructurant determinades competències atribuïdes a la Presidència de la Generalitat i a la Conselleria de Presidència i Agricultura, Pesca, Alimentació i Aigua.

A causa d’eixa redistribució competencial, es va aprovar el Decret 196/2013, de 20 de desembre, del Consell, que va introduir modificacions en els articles 2 i 3 del Decret 179/2012, de 14 de desembre, del Consell, referits, respectivament, a les secretaries autonómiques de la Presidència i a la Secretaria Autonómica de Presidència.

Aixó va derivar necessàriament en la modificació del Decret 82/2013, de 21 de juny, del Consell, que aprovava el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua, per mitjà del Decret 197/2013, de 20 de desembre, del Consell.

Així mateix, com a conseqüència de la publicació de la Llei 19/2013, de 9 de desembre, de Transparència, Accés a la Informació Pública i Bon Govern, les administracions públiques han de desenrotllar una sèrie d’actuacions que requerixen, per a la seua bona organització i direcció, de la seua atribució competencial, la qual, d’acord amb el Decret 9/2014, de 12 de juny, del president, pel qual determina les conselleries en què s’organitza l’Administració de la Generalitat, s’efectua en favor de la Conselleria de Presidència i Agricultura, Pesca, Alimentació i Aigua. En este cas, es considera convenient unir les competències en matèria de transparència i de participació ciutadana en un mateix centre directiu.

Finalment, el Decret 7/2014, de 29 de maig, del president de la Generalitat, pel qual cessa i es nomena portaveu del Consell, comporta la necessitat de modificar l’estructura orgànica de la Conselleria de Presidència i Agricultura, Pesca, Alimentació i Aigua, ja que, en esta, figurava l’Oficina del Portaveu del Consell, les funcions del qual servien el conseller, en la seua doble comesa de vicepresident i de portaveu.

Per aixó, transcorreguts ja uns quants mesos des que van tindre lloc algunes de les modificacions indicades, i com a resultat de l’experiència acumulada, es procedix a aprovar un nou Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua, ja que es creu convenient, per raons de claredat i tècnica normativa, substituir íntegrament el Reglament aprovat pel Decret 82/2013.

Així, de conformitat amb el que establixen els articles 12.2, 28.f i 64 de la Llei 5/1983, de 30 de desembre, del Consell, a proposta conjunta del president de la Generalitat i del conseller de Presidència i Agricultura, Pesca, Alimentació i Aigua, i vicepresident del Consell, i amb la deliberació prèvia del Consell, en la reunió del dia 13 de juny de 2014,

 

DECRETE

 

TÍTOL I. ****[1]****

 

TÍTOL II. De la Conselleria de Presidència i Agricultura,   
 Pesca, Alimentació i Aigua ****[2]****

 

CAPÍTOL I. De les competències i l’estructura de la Conselleria de Presidència i Agricultura, Pesca, Alimentació i Aigua

 

**Article 21. Competències de la Conselleria de Presidència i Agricultura, Pesca, Alimentació i Aigua**

La Conselleria de Presidència i Agricultura, Pesca, Alimentació i Aigua és el departament del Consell al qual correspon exercir les competències en matèria de secretariat del Consell, relacions amb les Corts, representació i defensa en juí i assessorament en dret a la Generalitat, administració local, transparència i participació ciutadanai agricultura, ramaderia, pesca, alimentació i recursos hídrics. ****[3]****

 

**Article 22. Atribucions del conseller o consellera**

1. El conseller o la consellera de Presidència i Agricultura, Pesca, Alimentació i Aigua és l’órgan jeràrquic superior del departament, i exercix totes les atribucions conferides per la Llei 5/1983, de 30 de desembre, del Consell, i qualsevol altra que li atorgue l’ordenament jurídic en l’àmbit competencial assignat a la Conselleria de Presidència i Agricultura, Pesca, Alimentació i Aigua.

2. La persona titular de la Conselleria, sota la superior autoritat del Consell, assumix la representació orgànica de la Conselleria de Presidència i Agricultura, Pesca, Alimentació i Aigua davant de qualsevol classe d’institucions públiques i privades.

3. Li competix, així mateix, la coordinació i impuls de l’acció política del Consell i la seua activitat legislativa, i la coordinació de les persones titulars de les conselleries, de les secretaries autonómiques i de les subsecretaries, especialment, pel que fa a aquelles actuacions que hagen de sotmetre’s a l’aprovació del Consell.

 

**Article 23. Òrgans superiors i directius de la Conselleria de Presidència i Agricultura, Pesca, Alimentació i Aigua**

Sota l’autoritat del conseller, la Conselleria de Presidència i Agricultura, Pesca, Alimentació i Aigua està integrada pels órgans superiors i centres directius següents:

1. Secretaria Autonómica de Presidència.

2. Secretaria Autonómica d’Agricultura, Pesca, Alimentació i Aigua.

3. Subsecretaria.

4. Direcció General del Secretariat del Consell i Relacions amb les Corts.

5. Direcció General de l’Advocacia General de la Generalitat.

6. Direcció General d’Administració Local.

7. Direcció General de Transparència i Participació Ciutadana.

8. Direcció General de Producció Agrària i Ramaderia.

9. Direcció General d’Empreses Agroalimentàries i Pesca.

10. Direcció General de l’Aigua.

 

**Article 24. Gabinets i servicis adscrits a la persona titular de la Conselleria.**

1. El Gabinet de la persona titular de la Conselleria és la unitat a la qual correspon el suport, assessorament i assistència immediata al titular del departament, de qui depén directament, així com el desenrotllament de les funcions que se li encomanen.

2. La Subdirecció General del Gabinet Tècnic depén funcionalment de la persona titular de la Conselleria i orgànicament de la Subsecretaria, i li corresponen les funcions relatives a assessorament tècnic, informes, estudis, documentació i seguiment parlamentari.

La Subdirecció General del Gabinet Tècnic assessora i assistix la Presidència de la Generalitat i la persona titular de la Conselleria, tant en les seues funcions de vicepresident o vicepresidenta, com en les seues funcions de conseller o consellera de Presidència i Agricultura, Pesca, Alimentació i Aigua.

La Subdirecció General del Gabinet Tècnic s’estructura en els servicis següents:

a) Servici de Coordinació de l’Acció del Consell, que atén la Presidència i la persona titular de la Conselleria en la seua condició de vicepresident o vicepresidenta, a qui li corresponen les funcions següents:

1r. Auxiliar en la coordinació de les unitats administratives que incidixen en l’acció política, legislativa i administrativa del Consell.

2n. Planificar la coordinació de les persones titulars de les subsecretaries de totes les conselleries pel que fa a aquelles actuacions relatives a l’impuls de l’acció política del Consell, la seua activitat legislativa i aquelles actuacions que han de sotmetre’s a l’aprovació del Consell.

3r. Assessorar en la coordinació de les persones titulars de les subsecretaries de les distintes conselleries quant a la política executiva interdepartamental de la Generalitat per a la racionalització de la gestió de la seua administració, així com l’impuls, coordinació i supervisió dels plans d’actuació que respecte d’aixó siguen aprovats.

4t. Qualssevol altres funcions d’anàloga finalitat que li siguen encomanades.

b) Servici de Suport Estratègic, que atén la Presidència i la persona titular de la Conselleria en la seua condició de vicepresident o vicepresidenta, a qui li corresponen les funcions següents:

1r. Analitzar i efectuar el seguiment dels assumptes estratègics de l’acció de govern.

2n. Prestar assistència tècnica en alló que concernix la labor de coordinació política própia del titular de la Conselleria.

3r. Coordinar i impulsar els assumptes que se li encomanen per la persona titular de la conselleria.

c) Servici d’Informes i Activitat Parlamentària, al qual, en relació a la Presidència i a la Conselleria, li corresponen les funcions següents:

1r. Assessorar, d’acord amb criteris de competència tècnica i des d’una perspectiva pluridisciplinària, la persona titular del departament.

2n. Elaborar i analitzar la informació i documentació sobre les matèries própies de la Conselleria, preparant els informes i estudis tècnics i memóries necessaris.

3r. Coordinar les actuacions de la Conselleria relacionades amb l’activitat parlamentària.

4t. Qualssevol altres funcions d’anàloga finalitat que li siguen encomanades.

d) Servici de Documentació, Publicacions i Estadística Departamental, al qual, en relació a la Presidència i a la conselleria, li corresponen les funcions següents:

1r. Gestionar les bases de dades documentals d’interés per a la Conselleria.

2n. Col·laborar en el tractament, organització i recuperació de la documentació rellevant per al desenrotllament de les funcions d’assessorament corresponents a la Subdirecció General.

3r. Proposar i elaborar publicacions i estadístiques en matèria própia de la Conselleria.

4t. Qualssevol altres funcions d’anàloga finalitat que li siguen encomanades.

 

**Article 25. Substitució de la persona titular del departament i de les persones titulars de les secretaries autonómiques i de les direccions generals.**

1. En els casos d’absència o malaltia de la persona titular del departament, serà aplicable el que disposa l’apartat 1.i de l’article 12 de la Llei 5/1983, de 30 de desembre, del Consell.

2. En els casos d’absència, vacant o malaltia d’alguna de les secretaries autonómiques de la Conselleria de Presidència i Agricultura, Pesca, Alimentació i Aigua, les seues competències seran exercides per les persones titulars de les seues direccions generals corresponents, llevat que el conseller o consellera resolga una altra cosa.

3. En els casos d’absència, vacant o malaltia de les persones titulars de les direccions generals, les seues competències seran exercides per la persona titular de la secretaria autonómica a la qual estiguen adscrites, llevat que el conseller o consellera resolga una altra cosa.

4. En el cas de la Subsecretaria, o en el cas que l’órgan a què, segons el que disposen els dos apartats anteriors, li corresponga la substitució, es trobe vacant, o es trobe absent o malalt la persona titular, la substitució es portarà a efecte en l’orde de prelació que s’establix en l’article 23.

 

CAPÍTOL II. De la Secretaria Autonómica de Presidència

 

Secció primera. De les competències de la Secretaria Autonómica de Presidència

 

**Article 26. Competències de la Secretaria Autonómica de Presidència i el seu nivell directiu**

1. La Secretaria Autonómica de Presidència exercirà les competències que se li atribuïxen en l’article 68 de la Llei 5/1983, de 30 de desembre, del Consell, en matèria de secretariat del Consell i relacions amb les Corts, coordinació i impuls de l’acció legislativa del Consell, representació i defensa en juí i assessorament en dret a la Generalitat, administració local, impuls de la transparència i participació ciutadana i qualssevol altres que li atribuïsca la legislació vigent o se li assignen reglamentàriament.

2. La persona titular de la Secretaria Autonómica de Presidència és l’advocat o advocada general de la Generalitat i exercix les funcions inherents a este càrrec, d’acord amb la Llei 10/2005, de 9 de desembre, de la Generalitat, d’Assistència Jurídica a la Generalitat.

 

Secció segona. Del nivell directiu de la Secretaria Autonómica de Presidència

 

**Article 27. Òrgans directius dependents de la Secretaria Autonómica de Presidència:**

De la secretària autonómica de Presidència depenen els centres directius següents:

1. Direcció General del Secretariat del Consell i Relacions amb les Corts.

2. Direcció General de l’Advocacia General de la Generalitat.

3. Direcció General d’Administració Local.

4. Direcció General de Transparència i Participació Ciutadana.

 

Subsecció primera. De la Direcció General del Secretariat del Consell   
 i Relacions amb les Corts

 

**Article 28. La Direcció General del Secretariat del Consell i Relacions amb les Corts**

1. La Direcció General del Secretariat del Consell i Relacions amb les Corts exercix les funcions establides en l’article 70 de la Llei 5/1983, de 30 de desembre, del Consell, i les restants previstes en l’ordenament jurídic, respecte al Secretariat del Consell, a les relacions amb les Corts, Diari Oficial de la Comunitat Valenciana, a les publicacions de la Generalitat, al Registre d’Òrgans Col·legiats, als Registres d’Activitats i de Béns i Drets Patrimonials d’Alts Càrrecs i al Registre de Convenis de la Generalitat.

2. En especial, té atribuïdes les competències següents:

a) Suport tècnic i administratiu al Secretariat del Consell, suport administratiu de les reunions del Consell i la revisió i tramitació dels documents destinats a la seua inserció en el Diari Oficial de la Comunitat Valenciana.

b) Comunicació entre el Consell i les Corts i l’assistència continuada en les matèries d’índole parlamentària.

c) Coordinació i autorització tècnica de les publicacions de les distintes conselleries i organismes, institucions i entitats que en depenguen que integren el fons editorial de la Generalitat i, en particular, l’edició del Diari Oficial de la Comunitat Valenciana.

d) Gestió del Registre de Convenis, del Registre d’Activitats i de Béns i Drets Patrimonials d’Alts Càrrecs, i del Registre d’Òrgans Col·legiats.

e) Qualssevol altres que li atribuïsca la legislació vigent o se li assignen reglamentàriament.

 

**Article 29. Nivell administratiu de la Direcció General del Secretariat del Consell i Relacions amb les Corts**

1. De la Direcció General del Secretariat del Consell i Relacions amb les Corts depén la Subdirecció General del Secretariat del Consell i Relacions amb les Corts.

2. A la Subdirecció General del Secretariat del Consell i Relacions amb les Corts li corresponen les funcions següents:

a) Gestionar els assumptes que han de sotmetre’s a la Comissió de Secretaris Autonómics i Subsecretaris i al Consell.

b) Elaborar les actes de les reunions del Consell.

c) Desenrotllar les funcions relatives a l’assistència tècnica al Consell en les reunions de la Junta de Síndics de les Corts.

d) Gestionar l’acció del Consell davant de les Corts.

e) Dur a terme l’edició del Diari Oficial de la Comunitat Valenciana, la gestió del fons editorial i la distribució comercial de les publicacions de la Generalitat.

f) Gestionar el Registre de Convenis, el Registre d’Òrgans Col·legiats, i el Registre d’Activitats i de Béns i Drets Patrimonials d’Alts Càrrecs.

g) Qualssevol altres funcions d’anàloga finalitat que li siguen encomanades.

3. Per al compliment de les seues funcions, la Subdirecció General del Secretariat del Consell i Relacions amb les Corts s’estructura en els servicis següents:

a) Servici de Suport al Secretariat del Consell i Registre d’Òrgans Col·legiats, al qual li corresponen les funcions següents:

1r. Gestionar els assumptes que han de sotmetre’s a la Comissió de Secretaris Autonómics i Subsecretaris i al Consell.

2n. Formalitzar els decrets i acords aprovats pel Consell i elaborar les actes de les seues reunions.

3r. Gestionar el Registre de Convenis.

4t. Tramitar les comunicacions al Consell Jurídic Consultiu de la Comunitat Valenciana en relació amb els actes i disposicions generals adoptades pel Consell.

5t. Gestionar el Registre d’Òrgans Col·legiats de la Generalitat, així com fer el seguiment de l’evolució d’aquells en què esta tinga representació.

6t. Qualssevol altres funcions d’anàloga finalitat que li siguen encomanades.

b) Servici de Relacions amb les Corts, a qui li corresponen les funcions següents:

1r. Assessorar al Consell en matèria d’índole parlamentària.

2n. Prestar assistència tècnica al Consell en les reunions de la Junta de Síndics de les Corts.

3r. Portar la gestió administrativa de les iniciatives de control parlamentari i el seguiment de la tramitació parlamentària de les iniciatives legislatives.

4t. Coordinar les intervencions dels membres del Consell i dels alts càrrecs davant del Ple i davant de les comissions de les Corts.

5t. Qualssevol altres funcions d’anàloga finalitat que li siguen encomanades.

c) Servici de Publicacions de la Generalitat, al qual li corresponen les funcions següents:

1r. Revisar i tramitar els documents destinats a la seua inserció en el Diari Oficial de la Comunitat Valenciana.

2n. Editar i dur a terme la difusió del Diari Oficial i gestionar les seues bases de dades.

3r. Autoritzar i coordinar les publicacions del fons editorial de la Generalitat i la seua distribució comercial a través de les llibreries LliG.

4t. Gestionar i actualitzar el Registre d’Activitats i de Béns i Drets Patrimonials d’Alts Càrrecs.

5t. Tramitar els expedients de sol·licitud de compatibilitat dels alts càrrecs

6t. Qualssevol altres funcions d’anàloga finalitat que li siguen encomanades.

 

Subsecció segona. De l’Advocacia General de la Generalitat

 

**Article 30. L****’****Advocacia General de la Generalitat**

1. L’Advocacia General de la Generalitat és l’órgan directiu al qual correspon l’exercici de les funcions d’assistència jurídica establides en la Llei 10/2005, de 9 de desembre, de la Generalitat, d’Assistència Jurídica a la Generalitat, així com qualssevol altres competències que li atribuïsca la legislació vigent o se li assignen reglamentàriament.

2. L’Advocacia General de la Generalitat és la responsable de la recopilació normativa de les disposicions legals i reglamentàries de la Generalitat.

3. Les competències i el règim de funcionament de l’Advocacia General de la Generalitat s’ajustarà al que disposa l’article 2 del Reglament de l’Advocacia General de la Generalitat, aprovat pel Decret 84/2006, de 16 de juny, del Consell.

 

**Article 31. Nivell directiu i administratiu de l****’****Advocacia General de la Generalitat**

1. De conformitat amb el que establix l’article 2 del Decret 84/2006, de 16 de juny, del Consell, pel qual s’aprova el Reglament de l’Advocacia General de la Generalitat, l’Advocacia General de la Generalitat s’estructura en els órgans i unitats administratives següents:

Òrgans

a) L’advocat o l’advocada general de la Generalitat.

b) La Direcció General de l’Advocacia General de la Generalitat, a la qual li correspon:

1r. L’administració ordinària dels assumptes de l’Advocacia General de la Generalitat.

2n. La direcció ordinària d’esta.

3r. L’assistència personal i directa a l’advocat o advocada de la Generalitat.

4t. Qualssevol altres que li atribuïsca la legislació vigent o se li assignen reglamentàriament.

Unitats administratives

a) La Direcció dels Servicis Contenciosos, amb rang de subdirecció general.

b) La Direcció dels Servicis Consultius, amb rang de subdirecció general.

c) La Direcció del Gabinet d’Estudis, amb rang de subdirecció general.

d) Els advocats coordinadors.

2. Sense perjuí de l’anterior estructura orgànica, quan les circumstàncies ho aconsellen, es podran crear, per mitjà de modificació de la corresponent relació de llocs de treball, llocs d’advocats coordinadors i advocats coordinadors-adjunts amb el nivell i complement específic fixats en la mencionada relació.

3. La Direcció dels Servicis Contenciosos exercix les funcions establides en l’article 4 del Decret 84/2006, de 16 de juny, del Consell, pel qual s’aprova el Reglament de l’Advocacia General de la Generalitat.

Per al compliment, desplegament i execució de les seues funcions, de la Direcció dels Servicis Contenciosos depén el Servici de Gestió i Coordinació dels Servicis Contenciosos, al qual li correspon:

a) Assessorar i col·laborar en l’atorgament de les autoritzacions dirigides a la iniciació d’accions judicials en nom de la Generalitat, el desistiment dels procediments iniciats o el assentiment davant de les demandes formulades de contrari.

b) Redactar els convenis que l’Advocacia de la Generalitat subscriga amb les entitats integrades en el sector públic autonómic de la Generalitat i amb les entitats locals de la Comunitat Valenciana, que tinguen per objecte la seua representació i defensa en juí.

c) Proveir l’assistència lletrada d’autoritats i personal al servici de la Generalitat, així com, si és el cas, de particulars per raons d’interés general.

d) Actuar en la gestió processal de les costes derivades dels procediments judicials en què haja sigut part la Generalitat.

e) Efectuar el seguiment de l’execució de les sentències recaigudes en procediments judicials en què haja intervingut la Generalitat.

f) Qualssevol altres funcions d’anàloga finalitat que li siguen encomanades.

4. La Direcció dels Servicis Consultius exercirà les funcions establides en l’article 5 del Decret 84/2006, de 16 de juny, del Consell, pel qual s’aprova el Reglament de l’Advocacia General de la Generalitat.

Per al compliment, desplegament i execució de les seues funcions, de la Direcció dels Servicis Consultius depén el Servici de Gestió i Coordinació d’Assumptes Consultius, al qual li corresponen les funcions següents:

a) Controlar i supervisar el compliment dels requeriments i documentació exigits reglamentàriament per a la correcta emissió dels informes que siguen encomanats a la Direcció dels Servicis Consultius.

b) Gestionar i portar la tramitació administrativa dels informes i dictàmens que siguen elevats a la Direcció dels Servicis Consultius, així com la coordinació amb els órgans i unitats administratives sol·licitants d’informe.

c) Fer el seguiment d’aquells informes que siguen sol·licitats directament als advocats de la Generalitat que assistisquen al departament corresponent.

d) Gestionar i portar la tramitació d’informes discrepants i consultes internes que siguen elevats a l’Advocat General o Advocada General de la Generalitat.

e) Gestionar i tramitar les validacions que siguen encomanades directament al director dels Servicis Consultius i fer el seguiment d’aquelles altres que siguen realitzades pels advocats de la Generalitat.

f) Gestionar i tramitar l’informe previ i preceptiu que ha d’emetre’s per l’advocat o l’advocada general de la Generalitat per a tots aquells contractes o convenis a realitzar per l’Administració de la Generalitat i per les entitats integrants del seu sector públic autonómic que tinguen per objecte la prestació d’assistència jurídica tant própia com externa.

g) Qualssevol altres funcions d’anàloga finalitat que li puguen ser encomanades.

5. El Gabinet d’Estudis exercirà les funcions establides en l’article 6 del Decret 84/2006, de 16 de juny, del Consell, pel qual s’aprova el Reglament de l’Advocacia General de la Generalitat.

Per al compliment, desplegament i execució de les seues funcions, del Gabinet d’Estudis depén el Servici de Gestió i Coordinació Juridicoadministrativa, al qual li correspon:

a) Tramitar i portar la gestió administrativa dels informes, dictàmens o estudis que siguen encomanats al Gabinet d’Estudis.

b) Organitzar i supervisar les activitats que tinguen com a finalitat el coneixement i difusió de matèries d’índole jurídica, així com aquelles activitats dirigides a la formació i perfeccionament dels advocats de la Generalitat en coordinació, si és el cas, amb l’Institut Valencià d’Administració Pública i altres centres de formació de funcionaris, universitats i col·legis professionals.

c) Gestionar el registre, arxiu, estadística, biblioteca, publicacions i sistemes informàtics de l’Advocacia General de la Generalitat.

d) Qualssevol altres funcions d’anàloga finalitat que li siguen encomanades.

 

Subsecció tercera. De la Direcció General d’Administració Local.

 

**Article 32. La Direcció General d****’****Administració Local**

1. La Direcció General d’Administració Local exercix les funcions establides en l’article 70 de la Llei 5/1983, de 30 de desembre, del Consell, les relatives a l’estudi, informe i resolució dels assumptes referits al règim jurídic, personal, organització, béns i servicis de les entitats locals i de l’organització territorial.

2. En especial, té atribuïdes les competències següents:

a) Gestió i execució de la política de la Generalitat en matèria d’administració local, així com la proposta de normativa en el marc del que disposa el títol VIII de l’Estatut d’Autonomia de la Comunitat Valenciana.

b) Establiment de les directrius d’eficàcia i coordinació administrativa amb altres administracions públiques amb competència en matèria de règim local.

c) Gestió de totes les competències relatives als funcionaris amb habilitació de caràcter estatal que la legislació bàsica de funció pública atribuïx a les comunitats autónomes.

d) Impuls de la racionalització de l’organització territorial i gestió dels procediments relatius a l’organització i demarcació territorial dels municipis de la Comunitat Valenciana.

e) Resolució dels assumptes referits a règim jurídic, personal, organització, béns i servicis de les entitats locals, en l’àmbit del que disposa la normativa de règim local i sobre la base del principi de col·laboració entre administracions públiques.

f) Participació en representació de la Generalitat, en tots aquells órgans que tenen per objecte la matèria de règim local, la norma de creació de la qual preveja una participació de la comunitat autónoma, llevat que expressament estiga atribuïda a un altre departament.

g) Qualssevol altres que li atribuïsca la legislació vigent o se li assignen reglamentàriament.

 

**Article 33. Nivell administratiu de la Direcció General d****’****Administració Local.**

1. De la Direcció General d’Administració Local depén la Subdirecció General d’Administració Local, a la qual li corresponen les funcions següents:

a) Preparar i elaborar els projectes normatius en matèria d’administració local.

b) Coordinar els assumptes referits al règim jurídic, de personal, organització, béns i servicis de les entitats locals en l’àmbit del que disposa la normativa de règim local.

c) Dur a terme l’estudi, informe, gestió i coordinació dels expedients sobre organització territorial.

d) Coordinar les competències relatives als funcionaris amb habilitació de caràcter nacional en el marc de la legislació bàsica i autonómica

e) Qualssevol altres funcions d’anàloga finalitat que li siguen encomanades.

2. Per al compliment de les seues funcions, la Subdirecció General d’Administració Local s’estructura en els servicis següents:

a) Servici d’Assessorament Municipal i Gestió d’Habilitats Estatals, al qual li corresponen les funcions següents:

1r. Realitzar l’assessorament i suport a les entitats locals en la seua gestió.

2n. Gestionar les competències autonómiques en matèria de funcionaris d’Administració local amb habilitació de caràcter nacional.

3r. Gestionar, en col·laboració amb el ministeri competent en la matèria, el registre integrat del personal funcionari amb habilitació de caràcter nacional.

4t. Tramitar els expedients de designació del representant de la Generalitat en els tribunals que, per a la selecció i provisió de llocs de treball, convoque cada entitat local.

5t. Gestionar el Registre Autonómic de Llocs de Treball de les Entitats Locals.

6t. Qualssevol altres funcions d’anàloga finalitat que li siguen encomanades.

b) Servici de Règim Local, al qual li corresponen les funcions següents:

1r. Realitzar la valoració dels actes i acords que les entitats locals han de remetre a la Generalitat, proposant, en els casos legalment previstos, la seua modificació, anul·lació o impugnació.

2n. Tramitar i formular proposta de resolució de les declaracions d’urgent ocupació, en els procediments d’expropiació forçosa aprovats per les entitats locals de la Comunitat Valenciana.

3r. Tramitar i formular proposta de resolució dels expedients en matèria de béns de les entitats locals.

4t. Gestionar el Registre d’Entitats Locals de la Comunitat Valenciana, mantindre la base de dades d’organització municipal i resoldre els expedients relatius a l’alteració de la denominació dels municipis de la Comunitat Valenciana.

5t. Tramitar i formular proposta de resolució en els expedients d’heràldica i vexil·lologia, prestant suport jurídic i operatiu al Consell Tècnic d’Heràldica i Vexil·lologia.

6t. Tramitar la sol·licitud de dictamen facultatiu de les corporacions locals al Consell Jurídic Consultiu de la Comunitat Valenciana.

7m. Qualssevol altres funcions d’anàloga finalitat que li siguen encomanades.

c) Servici d’Organització Territorial i Coordinació, al qual li corresponen les funcions següents:

1r. Realitzar l’estudi, investigació i divulgació en matèria de règim local i organització territorial.

2n. Elaborar propostes de projectes normatius en desplegament de la Llei de Règim Local de la Comunitat Valenciana.

3r. Gestionar els projectes normatius relatius a l’aplicació a determinats municipis del règim d’organització de municipis de gran població i els procediments relatius a organització i demarcació territorial, entitats locals menors i àrees metropolitanes.

4t. Gestionar les iniciatives dirigides a promoure l’associacionisme municipal i la prestació en comú dels servicis públics de competència local i supervisar els actes i estatuts de les mancomunitats, així com ordenar, si és el cas, la publicació oficial d’estos.

5t. Gestionar les subvencions a entitats locals corresponents a la Direcció General d'Administració Local. ****[4]****

6t. Qualssevol altres funcions d’anàloga finalitat que li siguen encomanades.

 

Subsecció quarta. De la Direcció General de Transparència i Participació Ciutadana

 

**Article 34. La Direcció General de Transparència i Participació Ciutadana**

1. La Direcció General de Transparència i Participació Ciutadana exercix les funcions establides en l’article 70 de la Llei 5/1983, de 30 de desembre, del Consell, així com les restants previstes en l’ordenament jurídic, en matèria de transparència, bon govern, participació social i ciutadana i xarxes socials, i el suport als col·lectius de valencians residents fora de la Comunitat Valenciana i el suport a les cases regionals i federacions d’associacions d’altres comunitats autónomes a la Comunitat Valenciana.

2. En especial, tenen atribuïdes les competències següents:

a) Promoció d’accions i disposicions tendents a afavorir la transparència i l’accés a la informació pública.

b) Impuls del desenrotllament i manteniment del Portal de Transparència de la Generalitat.

c) Promoció dels mecanismes adequats que, respecte del Portal de Transparència, faciliten la seua accessibilitat a tota la ciutadania, i, especialment a les persones que presenten alguna discapacitat; la interoperabilitat de la seua informació; la qualitat de les seues dades; la reutilització de la seua informació, la seua adequada identificació i la seua fàcil localització i comprensió.

d) Impuls de l’acostament de les institucions de la Generalitat a la societat civil i als ciutadans i a les ciutadanes.

e) Coordinació de les relacions de l’Administració de la Generalitat amb associacions i entitats ciutadanes de qualsevol tipus

f) Promoció del contacte institucional amb els col·lectius de valencians residents fora de la Comunitat Valenciana.

g) Impuls de la participació ciutadana, propiciant l’ús responsable de les xarxes socials i, en general, per mitjà de l’ús de les noves tecnologies i dels sistemes de la informació.

h) Qualssevol altres que li atribuïsca la legislació vigent o se li assignen reglamentàriament.

 

**Article 35. Nivell administratiu de la Direcció General de Transparència i Participació Ciutadana**

1. De la Direcció General de Transparència i Participació Ciutadana depén la Subdirecció General de Transparència i Participació Ciutadana, a la qual li corresponen les funcions següents:

a) Proposar accions que afavorisquen la transparència i l’accés públic a la informació relativa a la gestió de l’Administració de la Generalitat.

b) Col·laborar en la regulació, desenrotllament i manteniment del Portal de Transparència de la Generalitat, facilitant l’accessibilitat a tota la ciutadania, la interoperabilitat i la reutilització de la informació.

c) Demanar, de les diferents unitats administratives, la informació i les actuacions necessàries per a complir les obligacions de transparència establides en les disposicions legals i reglamentàries.

d) Proposar l’establiment i la regulació dels instruments que es consideren oportuns per a fer pública la informació que permeten les disposicions en vigor, garantint l’accés de la ciutadania a esta.

e) Qualssevol altres funcions d’anàloga finalitat que li siguen encomanades.

2. De la Subdirecció General de Transparència i Participació Ciutadana, dependran els servicis següents:

a) Servici de Transparència i Ciutadania, al qual li corresponen les funcions següents:

1r. Gestionar el Portal de Transparència i les actuacions que s’en deriven.

2n. Portar la coordinació i el contacte institucional entre la Generalitat i les col·lectivitats de valencians i valencianes dins i fora de la Comunitat Valenciana.

3r. Desenrotllar les actuacions oportunes en relació amb les cases regionals i federacions d’associacions d’altres comunitats autónomes a la Comunitat Valenciana.

4t. Gestionar i coordinar les campanyes d’acostament de la ciutadania a les institucions.

5t. Qualssevol altres funcions d’anàloga finalitat que li siguen encomanades.

b) Servici de Participació Ciutadana, al qual li corresponen les funcions següents:

1r. Potenciar i realitzar projectes de caràcter participatiu propis de la societat civil.

2n. Assessorar i coordinar fórmules participatives i proposar procediments de decisió ciutadana en els assumptes públics.

3r. Col·laborar amb entitats locals per a la posada en marxa de mecanismes de transparència i altres iniciatives de participació ciutadana.

4t. Qualssevol altres funcions d’anàloga finalitat que li siguen encomanades.

Subsecció quinta

De les delegacions del Consell

 

**Article 36. Les delegacions del Consell**

Sota la directa dependència de la Direcció General d’Administració Local, formant part del nivell administratiu d’esta, es troben les delegacions del Consell a Alacant i Castelló, a les quals se’ls atribuïxen les funcions següents:

a) Col·laborar en la coordinació de l’activitat de l’Administració de la Generalitat en les províncies d’Alacant i Castelló.

b) Participar en la comunicació i cooperació de la Generalitat amb les administracions locals, sense perjuí d’altres mecanismes de cooperació i col·laboració legalment previstos.

c) Transmetre i executar, si és el cas, els mandats i directrius que reba de la Conselleria, o dels titulars de les distintes conselleries, a través d’aquella.

d) Proporcionar suport administratiu bàsic als membres del Consell i als alts càrrecs de l’Administració de la Generalitat en el desenrotllament de les seues funcions.

e) Qualssevol altres funcions d’anàloga finalitat que li siguen encomanades.

Les reunions de seguiment de les actuacions territorials seran convocades i presidides pel titular de la Secretaria de la Delegació del Consell en la respectiva província, el qual tindrà el rang de subdirector general.

 

CAPÍTOL III. De la Secretaria Autonómica d’Agricultura,   
 Pesca, Alimentació i Aigua

 

Secció primera. De les competències de la Secretaria Autonómica d’Agricultura, Pesca, Alimentació i Aigua

 

**Article 37. Competències de la Secretaria Autonómica d****’****Agricultura, Pesca, Alimentació i Aigua i el seu nivell directiu**

1. La Secretaria Autonómica d’Agricultura, Pesca, Alimentació i Aigua assumix les funcions que li atribuïx l’article 68 de la Llei del Consell Llei 5/1983, de 30 de desembre, del Consell, en matèria de foment i garantia agrària, política agrària comuna, desenrotllament rural, investigació agrària, programes operatius, empreses agroalimentàries, cooperativisme agrari, producció i qualitat agroalimentària; ramaderia i pesca, ordenació del sector pesquer i programes operatius en el mencionat àmbit, protecció, innovació i tecnologia agroalimentària, relacions amb la Unió Europea en les esmentades matèries, així com recursos hídrics.

2. En concret, assumix les funcions executives següents:

a) Impuls i coordinació dels programes i l’execució dels projectes que exercixen els centres directius que estan sota la seua dependència, controlant i supervisant el compliment dels seus objectius.

b) Resolució dels recursos que s’interposen contra les resolucions dels centres directius que estan sota la seua dependència i els actes dels quals no esgoten la via administrativa.

c) Qualssevol altres que li atribuïsca la legislació vigent o se li assignen reglamentàriament.

 

Secció segona. Del nivell directiu i de les entitats adscrites   
 a la Secretaria Autonómica d’Agricultura,   
 Pesca, Alimentació i Aigua

 

**Article 38. Òrgans directius dependents de la Secretaria Autonómica d****’****Agricultura, Pesca, Alimentació i Aigua:**

De la Secretaria Autonómica d’Agricultura, Pesca, Alimentació i Aigua depenen els centres directius següents:

1. Direcció General de Producció Agrària i Ramaderia.

2. Direcció General d’Empreses Agroalimentàries i Pesca.

3. Direcció General de l’Aigua.

Article 39. Adscripció d’altres entitats.

1. L’Entitat Pública de Sanejament d’Aigües Residuals de la Comunitat Valenciana, que es regirà per la seua normativa específica, s’adscriu a la Conselleria de Presidència i Agricultura, Pesca, Alimentació i Aigua, a través de la Secretaria Autonómica d’Agricultura, Pesca, Alimentació i Aigua.

2. L’Agència Valenciana de Foment i Garantia Agrària s’adscriu a la Conselleria de Presidència i Agricultura, Pesca, Alimentació i Aigua, a través de la Secretaria Autonómica d’Agricultura, Pesca, Alimentació i Aigua, com a entitat autónoma de naturalesa mercantil, la direcció de la qual correspon a la persona titular de la secretaria autonómica amb competències en matèria d’agricultura, sota la superior direcció del conseller o la consellera.

 

Subsecció primera. De la Direcció General de Producció Agrària i Ramaderia

 

**Article 40. La Direcció General de Producció Agrària i Ramaderia**

1. La Direcció General de Producció Agrària i Ramaderia és l’órgan directiu que assumix les competències en matèria d’infraestructures agràries, investigació agrària, assegurances agràries, experimentació, capacitació i transferència tecnológica, política agrària comuna (d’ara en avant, PAC), sanitat agrària i ramaderia, i desenrotllament rural.

2. En especial, té atribuïdes les competències en matèria de:

a) Producció primària.

b) Mitjans de producció i ordenació dels sectors agrícola i ramader.

c) Desenrotllament de polítiques de millora de la competitivitat i de la renda de les explotacions agrícoles i ramaderes, de sanitat vegetal i animal, de seguretat i control de la producció agrària i de benestar animal.

d) Aplicació de les mesures de la política agrària comuna dirigida als agricultors i mercats agraris. 

e) Disseny i implantació de les polítiques en matèria de desenrotllament rural.

f) Qualssevol altres que li atribuïsca la legislació vigent o se li assignen reglamentàriament.

3. S’adscriu a la Conselleria de Presidència i Agricultura, Pesca, Alimentació i Aigua, a través de la Direcció General de Producció Agrària i Ramaderia, l’Institut Valencià d’Investigacions Agràries.

4. Així mateix, s’adscriu a la Conselleria de Presidència i Agricultura, Pesca, Alimentació i Aigua, a través de la Direcció General de Producció Agrària i Ramaderia, l’Observatori de Preus dels Productes Agroalimentaris de la Comunitat Valenciana, com a órgan col·legiat amb funcions d’informació, consulta, assessorament, proposta i estudi en matèria de preus dels aliments.

 

**Article 41. Nivell administratiu de la Direcció General de Producció Agrària i Ramaderia.**

1. La Direcció General de Producció Agrària i Ramaderia s’estructura en les subdireccions generals següents:

a) Subdirecció General de Política Agrària Comuna i Competitivitat

b) Subdirecció General de Sanitat Agrària i Ramadera

c) Subdirecció General de Desenrotllament Rural

2. La Subdirecció General de Política Agrària Comuna i Competitivitat assumix les funcions següents:

a) Desenrotllar els programes d’adaptació de l’oferta del sector agrari a la demanda.

b) Aplicar les mesures de la PAC dirigides a les explotacions agrícoles i ramaderes.

c) Promoure la protecció de les rendes agràries.

d) Qualssevol altres funcions d’anàloga finalitat que se li encomanen.

De la Subdirecció General de Política Agrària Comuna i Competitivitat dependran els servicis següents:

a) Servici de Pagaments Directes i Sol·licitud Única, al qual li corresponen les funcions de:

1r. Programar, dirigir, executar i controlar els procediments necessaris per a la gestió de les ajudes comunitàries o nacionals, cofinançades amb fons comunitaris, els beneficiaris de les quals siguen els agricultors i ramaders i l’objectiu de les quals siga millorar la renda dels productors i promoure una agricultura sostenible en qualsevol zona del territori.

2n. Qualssevol altres funcions d’anàloga finalitat que li siguen encomanades.

b) Servici d’Ajudes Estructurals, al qual li corresponen les funcions següents:

1r. Programar, dirigir, executar i controlar els procediments necessaris per a la gestió de les ajudes comunitàries o nacionals, els beneficiaris de les quals siguen els agricultors i ramaders i l’objectiu de les quals siga modernitzar les explotacions agràries i millorar la seua competitivitat.

2n. Promoure la incorporació de noves tecnologies o la seua adaptació a les exigències dels mercats o de la legislació sectorial o mediambiental.

3r. Qualssevol altres funcions d’anàloga finalitat que li siguen encomanades.

c) Servici de Control i Suport Tècnic, al qual li corresponen les funcions següents:

1r. Programar, dirigir, executar i controlar els programes d’ordenació, millora i reestructuració de les produccions agràries.

2n. Programar, dirigir, executar i controlar els programes dirigits a la protecció de les rendes, en especial els que mantinguen el potencial productiu dels sectors, i els que suposen una intervenció en els mercats derivada de la política agrària comuna.

3r. Donar suport tècnic general a l’aplicació dels diferents programes en el sector agrari a través del manteniment dels registres generals d’explotacions agràries, els sistemes d’informació geogràfica relacionats amb les funcions de la Subdirecció General de Política Agrària Comuna i Competitivitat.

4t. Actuar com a suport en les relacions amb les organitzacions professionals agràries.

5t. Qualssevol altres funcions d’anàloga finalitat que li siguen encomanades.

3. A la Subdirecció General de Sanitat Agrària i Ramadera li corresponen les funcions següents:

a) Desenrotllar els programes de seguretat, sanitat i qualitat de la producció agrària, benestar animal i els seus respectius controls en l’àmbit de la Comunitat Valenciana.

b) Instruir els expedients sancionadors en les matèries arreplegades en l’apartat anterior.

c) Gestionar els assumptes relacionats amb els assegurances agràries.

d) Qualssevol altres funcions d’anàloga finalitat que li siguen encomanades.

De la Subdirecció General de Sanitat Agrària i Ramadera depenen els servicis següents:

a) Servici de Sanitat Vegetal, al qual li corresponen les funcions següents:

1r. Desenrotllar i aplicar els programes de protecció, prevenció, defensa, control i eradicació de plagues i malalties dels cultius, incloent-hi les campanyes institucionals.

2n. Difondre, fomentar i controlar els programes sanitaris de les explotacions i de les seues associacions i agrupacions, i gestionar les ajudes derivades.

3r. Desenrotllar i aplicar els programes de lluita biológica i gestió integrada de plagues, i els plans derivats de l’autorització i l’ús sostenible de productes fitosanitaris.

4t. Gestionar els registres d’establiments de comercialització de material vegetal, el seu control i l’expedició de passaports fitosanitaris.

5t. Qualssevol altres funcions d’anàloga finalitat que li siguen encomanades.

b) Servici de Sanitat i Benestar Animal, al qual li corresponen les funcions següents:

1r. Desenrotllar i aplicar els programes de protecció, prevenció, defensa, control i eradicació de malalties dels animals de producció, i d’altres zoonosis, incloent-hi els programes oficials.

2n. Controlar el moviment comercial, els programes anuals zoosanitaris i la gestió de les ajudes derivades, incorporant la ramaderia integrada.

3r. Aplicar la normativa autonómica referida a l’ordenació de l’activitat ramadera i identificació animal, així com gestionar la protecció i benestar animal, en animals de producció, companyia i experimentació.

4t. Gestionar els registres corresponents, incloent-hi els parcs i nuclis zoológics.

5t. Qualssevol altres funcions d’anàloga finalitat que li siguen encomanades.

c) Servici de Seguretat i Control de la Producció Agrària, al qual li corresponen les funcions següents:

1r. Gestionar el risc per a la salut pública derivat de la utilització de mitjans de la producció agrària, productes fitosanitaris i zoosanitaris, i pinsos, la competència dels quals corresponga a l’Administració agrària valenciana, incloent-hi els codis de bones pràctiques, gestionar els registres d’operadors i executar els plans de vigilància de residus en la producció agrària, i aplicar la normativa europea de seguretat alimentària en la producció primària.

2n. Inspeccionar la traçabilitat i qualitat de mitjans de la producció agrària i d’aliments al llarg de la cadena alimentària fins a la primera transformació, o fins al consumidor final en cooperació amb altres servicis de la Generalitat.

3r. Qualssevol altres funcions d’anàloga finalitat que li siguen encomanades.

d) Servici d’Anàlisi Agrària, al qual li corresponen les funcions següents:

1r. Realitzar determinacions analítiques, i certificacions si fóra necessari, de mitjans de producció agrària, de productes agrícoles i ramaders, i d’aliments per a la determinació de components, ingredients, contaminants, presència d’agents productors de plagues i malalties, antígens o anticossos, o verificació de la qualitat organolèptica dels productes agroalimentaris.

2n. Desenrotllar l’autocontrol de qualitat de tota la xarxa de laboratoris i registrar i autoritzar els laboratoris privats amb activitat en matèria de producció primària.

3r. Qualssevol altres funcions d’anàloga finalitat que li siguen encomanades.

4. A la Subdirecció General de Desenrotllament Rural li corresponen les funcions següents:

a) Dissenyar i executar l’estratègia territorial rural i l’ordenació del territori dirigida a la millora de les estructures agràries.

b) Promocionar la millora del patrimoni rural a través de l’elaboració de plans i programes d’ajuda.

c) Orientar la política comunitària en matèria de desenrotllament rural.

d) Planificar, publicar, gestionar i controlar les ajudes comunitàries.

e) Coordinar i portar el seguiment de la política estatal en la mencionada matèria.

f) Qualssevol altres funcions d’anàloga finalitat que li siguen encomanades.

La Subdirecció General de Desenrotllament Rural s’estructura en els servicis següents:

a) Servici d’Estratègia Territorial Rural, al qual li correspon l’execució de l’estratègia territorial rural de la Comunitat Valenciana, realitzant les funcions de:

1r. Gestionar, coordinar i resoldre les convocatóries d’ajudes en matèria de desenrotllament rural.

2n. Controlar i aplicar els mecanismes de pagament de les esmentades convocatóries.

3r. Actuar com a unitat de suport en la col·laboració i concertació amb les distintes administracions en la implantació de l’estratègia de desenrotllament rural de la Comunitat.

4t. Qualssevol altres funcions d’anàloga finalitat que li siguen encomanades.

b) Servici d’Estructures Agràries, al qual li corresponen les funcions de:

1r. Gestionar i coordinar les actuacions i projectes en matèria de concentració parcel·lària i arrendaments rústics i histórics.

2n. Promoure l’ordenació i millora de les estructures agràries, camins rurals i electrificació rural.

3r. Qualssevol altres funcions d’anàloga finalitat que li siguen encomanades.

 

Subsecció segona. De la Direcció General d’Empreses Agroalimentàries i Pesca

 

**Article 42. La Direcció General d****’****Empreses Agroalimentàries i Pesca**

1. La Direcció General d’Empreses Agroalimentàries i Pesca és l’órgan directiu que assumix les funcions en matèria d’augment del valor afegit dels productes agrícoles, ramaders i forestals, empreses agroalimentàries, cooperativisme agrari, qualitat agroalimentària, pesca, ordenació del sector pesquer i programes operatius en el mencionat àmbit.

2. En especial, assumix competències en matèria de:

a) Tramitació de les ajudes i resolució dels expedients administratius aplicables a les matèries de la seua competència.

b) Gestió de totes les actuacions dirigides a la millora de la industrialització, innovació, transformació, promoció i internacionalització de les indústries agroalimentàries, cooperatives, associacions de productors, figures de qualitat diferenciada o altres operadors que per la seua naturalesa jurídica o la seua activitat puguen ser beneficiaris de les mencionades actuacions.

c) Foment, ordenació, gestió i protecció del sector pesquer i aqüícola.

d) Qualssevol altres que li atribuïsca la legislació vigent o se li assignen reglamentàriament.

 

**Article 43. Nivell administratiu de la Direcció General d****’****Empreses Agroalimentàries i Pesca**

1. La Direcció General d’Empreses Agroalimentàries i Pesca s’estructura en les subdireccions generals següents:

a) Subdirecció General d’Empreses Agroalimentàries.

b) Subdirecció General de Pesca.

2. A la Subdirecció General d’Empreses Agroalimentàries li correspon l’exercici de les funcions següents:

a) Dissenyar, planificar, coordinar i executar les activitats industrials, d’innovació i de transformació.

b) Promocionar i internacionalitzar les empreses i cooperatives agroalimentàries, així com les activitats de promoció de la qualitat del sector agroalimentari i les seues produccions.

c) Desenrotllar la valoració de la cadena agroalimentària.

d) Qualssevol altres funcions d’anàloga finalitat que li siguen encomanades.

De la Subdirecció General d’Empreses Agroalimentàries depenen els servicis següents:

a) Servici de Concentració de l’Oferta i Cooperativisme, al qual li corresponen les funcions següents:

1r. Gestionar tècnicament i documentalment les activitats de transformació i industrialització de les xicotetes i grans empreses, cooperatives i organitzacions de productors agroalimentaris.

2n. Controlar i monitoritzar les convocatóries i programes d’ajudes destinades a l’exercici de l’activitat industrial i de promoció.

3r. Dirigir, planificar, coordinar i supervisar les polítiques actives en matèria d’ordenació i innovació de les empreses agroalimentàries.

4t. Desenrotllar i gestionar mesures de suport a l’associacionisme agroalimentari, concentració de l’oferta, i programes operatius.

5t. Coordinar el Registre d’Indústries Agroalimentàries, el Registre d’Embotelladors i el Registre d’Etiquetatge d’Empreses Vitivinícoles.

6t. Gestionar i custodiar el Registre de Societats Agràries de Transformació de la Comunitat Valenciana, així com desenrotllar les actuacions que procedisquen en matèria de qualificació, promoció i ordenació d’estes.

7m. Fixar i impulsar les directrius en matèria de cooperativisme agrari, així com planificar, gestionar, coordinar i executar les mesures específiques en la mencionada matèria.

8u. Qualssevol altres funcions d’anàloga finalitat que li siguen encomanades.

b) Servici de Qualitat Agroalimentària, al qual li corresponen les funcions següents:

1r. Promocionar els productes agroalimentaris.

2n. Impulsar i gestionar les figures de qualitat diferenciada, agricultura ecológica i altres marques de qualitat relatives a la producció agroalimentària de la Comunitat Valenciana.

3r. Gestionar els programes voluntaris de qualitat en la producció.

4t. Tramitar la resolució i control de les ajudes a favor de la competitivitat del sector agroalimentari.

5t. Col·laborar i coordinar amb altres administracions el foment i la promoció dels productes agroalimentaris, a més del suport a les actuacions de les associacions, fundacions, federacions, i interprofessionals dirigides a eixe mateix fi.

6t. Qualssevol altres funcions d’anàloga finalitat que li siguen encomanades.

3. La Subdirecció General de Pesca té encomanades les funcions següents:

a) Gestionar el Fons Europeu de la Pesca a la Comunitat, així com qualsevol fons europeu i mesures de foment destinades a la millora de la competitivitat del sector pesquer i de l’aqüicultura.

b) Ordenar, fomentar i modernitzar el sector pesquer i aqüícola, millorar la comercialització dels seus productes, i les condicions socioeconómiques dels pescadors.

c) Protegir els recursos pesquers i del medi marí, incloent-hi els estudis i experimentació en eixes matèries que permeten el seu aprofitament sostenible.

d) Coordinar i donar suport a la innovació en el sector pesquer i en l’aqüicultura.

e) Dirigir les funcions de tutela sobre les confraries de pescadors i les seues federacions.

f) Qualssevol altres funcions d’anàloga finalitat que li siguen encomanades.

De la Subdirecció General de Pesca depenen els servicis següents:

a) Servici d’Ordenació del Sector Pesquer, al qual li corresponen les funcions següents:

1r. Ordenar, fomentar i modernitzar el sector pesquer i aqüícola, i millorar les infraestructures vinculades amb la seua comercialització i transformació.

2n. Controlar el cens de la flota operativa, els canvis de modalitats, canvis de base, i controlar la construcció i modernització dels barcos pesquers.

3r. Coordinar i fomentar la diversificació económica del sector pesquer i planificar les polítiques d’integració i igualtat en el sector.

4t. Definir la política de promoció dels productes pesquers de la Comunitat Valenciana i fomentar la qualitat d’estos.

5t. Coordinar i donar suport a la innovació en el sector pesquer i aqüícola.

6t. Promocionar l’associacionisme pesquer, fomentar la constitució d’organitzacions de productors pesquers i aqüícoles, i el seu reconeixement, així com col·laborar amb les confraries de pescadors i preparar i fer el seguiment dels processos electorals d’estes i de les seues federacions.

7m. Regular la comercialització i transformació pesquera en general i de la primera venda en llotja en particular, així com determinar els agents autoritzats a exercir eixa activitat i, en general, establir mesures que faciliten la transparència dels mercats pesquers.

8u. Autoritzar els centres d’expedició i de depuració de mariscos, així com els establiments relacionats amb la comercialització pesquera i aqüícola.

9é. Realitzar les activitats formatives del sector, així com gestionar les llicències i autoritzacions corresponents.

10é. Gestionar les línies d’ajudes i altres mesures de foment destinades a la millora estructural del sector pesquer, així com gestionar els registres associats a les funcions própies del servici.

11é. Qualssevol altres funcions d’anàloga finalitat que li siguen encomanades.

b) Servici de Conservació de Recursos Pesquers, que desenrotllarà les funcions següents:

1r. Establir i gestionar les mesures de protecció, conservació i regeneració dels recursos pesquers i del medi marí.

2n. Gestionar l’activitat pesquera en les aigües interiors de la Comunitat Valenciana, i controlar l’esforç pesquer, establint, entre altres mesures, vedes temporals i parades biológiques de la flota.

3r. Coordinar i planificar l’activitat investigadora en matèria de recursos pesquers.

4t. Elaborar propostes de plans de gestió de l’activitat pesquera, així com plans de seguiment dels recursos pesquers.

5t. Controlar les zones de producció de mol·luscos, i la presa de mostres, així com establir la classificació d’estes.

6t. Proposar la declaració i gestió de l’activitat corresponent en les zones de protecció pesquera i la creació i seguiment d’esculls artificials.

7m. Participar i coordinar estratègies, plans i mesures per a la conservació dels recursos marins vius i dels seus ecosistemes.

8u. Arreplegar i tractar la informació relativa al control de l’activitat pesquera, referida especialment a notes de primera venda, i esforç de la flota.

9é. Gestionar les línies d’ajudes i altres mesures de foment destinades a la protecció dels recursos pesquers i aqüicultura.

10é. Coordinar, en l’àmbit autonómic, la participació en els plans nacionals d’aqüicultura.

11é. Inspeccionar, vigilar, controlar i sancionar les activitats relacionades amb els recursos pesquers.

12é. Qualssevol altres funcions d’anàloga finalitat que li siguen encomanades.

5. L’Institut Politècnic Maritimopesquer del Mediterrani s’adscriu a la Direcció General d’Empreses Agroalimentàries i Pesca, a través de la Subdirecció General de Pesca.

 

Subsecció tercera. De la Direcció General de l’Aigua

 

**Article 44. La Direcció General de l****’****Aigua**

1. La Direcció General de l’Aigua és l’órgan directiu que assumix les funcions en matèria de planificació, gestió i protecció de recursos hídrics, projectes d’infraestructures hidràuliques urbanes i de regadiu a la Comunitat Valenciana, construcció i explotació d’infraestructures hidràuliques, planificació i gestió de les conques internes de la Comunitat Valenciana, modernització de regadius, reutilització i estalvi de l’aigua, control i protecció de la qualitat de l’aigua i autorització d’abocaments,

2. En especial, té atribuïdes les següents competències:

a) Elaboració i proposta de la planificació hidrológica que afecta els sistemes d’explotació inclosos íntegrament a la Comunitat, en el marc de la demarcació hidrogràfica corresponent, i la gestió i protecció del domini públic hidràulic en eixos àmbits.

b) Planificació i gestió de la qualitat de les aigües de transició i costaneres de la Comunitat.

c) Optimització de regadius i la racionalització de l’ús de l’aigua.

d) Coordinació de la participació de la Comunitat en les demarcacions hidrogràfiques i la resta d’órgans estatals de govern, i la planificació i gestió previstos en la legislació d’aigües.

e) Planificació, projecte, construcció, conservació i explotació de les infraestructures hidràuliques d’interés general comunitari.

f) Realització d’estudis, plans, normes, infraestructures i campanyes divulgatives per a l’estalvi i gestió eficient de l’aigua.

g) Elaboració de plans i execució d’obres per a la millora de les infraestructures de reg agrícola, i especialment per a la modernització del regadiu i l’estalvi d’aigua.

h) Planificació i execució d’obres de reutilització de les aigües residuals depurades.

i) Cooperació amb els ens locals en la planificació i construcció d’obres d’abastiment, sanejament i protecció davant d’avingudes en nuclis urbans.

j) Control de la qualitat de les aigües costaneres i de transició, incloses les aigües de bany i l’exercici de les competències autonómiques en matèria d’autoritzacions d’abocament al domini públic marítim terrestre.

k) Assessorament i cooperació amb tot tipus d’entitats públiques i privades les activitats de les quals tinguen relació amb la conservació i ús eficient de l’aigua a la Comunitat Valenciana, i amb l’obtenció de recursos externs que contribuïsquen a pal·liar la situació d’escassetat del recurs en el territori valencià.

l) Realització d’activitats d’educació i sensibilització social en relació amb la protecció i conservació dels recursos hídrics.

m) Funcions derivades de la normativa sectorial aplicable en matèria de seguretat de preses, embassaments i basses per a reg ubicats fora del domini públic hidràulic.

n) Qualssevol altres que li atribuïsca la legislació vigent o se li assignen reglamentàriament.

 

**Article 45. Nivell administratiu de la Direcció General de l****’****Aigua.**

1. Per a l’exercici de les seues funcions, la Direcció General de l’Aigua compta amb la Subdirecció General de Planificació i Infraestructures Hidràuliques.

2. A la Subdirecció General de Planificació i Infraestructures Hidràuliques li corresponen les funcions següents:

a) Coordinar la planificació hidrológica de la Comunitat Valenciana.

b) Planificar i gestionar la qualitat de les aigües i la reutilització de les aigües residuals depurades.

c) Optimitzar i programar la modernització del sistema de regadius i la racionalització de l’ús de l’aigua.

d) Coordinar la participació de la Comunitat en les demarcacions hidrogràfiques i la resta d’órgans estatals de govern.

e) Planificar les infraestructures hidràuliques d’interés general comunitari.

f) Cooperar amb els ens locals en la planificació i construcció d’obres d’abastiment, sanejament i protecció davant d’avingudes en nuclis urbans.

g) Promoure les activitats d’educació i sensibilització social en relació amb la protecció i conservació dels recursos hídrics.

h) Controlar l’aplicació de la normativa sectorial en matèria de seguretat de preses, embassaments i basses per a reg ubicats fora del domini públic hidràulic.

i) Qualssevol altres funcions d’anàloga finalitat que li siguen encomanades.

De Subdirecció General de Planificació i Infraestructures Hidràuliques depenen els servicis següents:

a) Servici de Planificació de Recursos Hidràulics i Qualitat de les Aigües, al qual li corresponen les funcions següents:

1r. Realitzar els treballs de planificació que afecten els sistemes d’explotació inclosos íntegrament en la Comunitat, en el marc de la demarcació hidrogràfica corresponent.

2n. Elaborar i proposar accions en la planificació de les demarcacions hidrogràfiques de conques intercomunitàries que afecten la Comunitat Valenciana (Segura, Xúquer, Ebre i Tajo).

3r. Elaborar gestionar i programar plans i estudis relacionats amb l’abastiment i el regadiu, la defensa enfront d’inundacions, i la qualitat, l’estalvi i la reutilització de l’aigua.

4t. Elaborar i gestionar les bases d’informació relatives a l’inventari de recursos hídrics i la seua qualitat, i als estudis, projectes i implantació d’obres hidràuliques.

5t. Realitzar el Seguiment del Pla d’Inversions Estratègiques.

6t. Participar i proposar actuacions en la planificació territorial.

7m. Coordinar les relacions institucionals de la Generalitat amb els órgans de govern, gestió i planificació de les demarcacions hidrogràfiques de què forma part.

8u. Desenrotllar la Directiva Marco de l’Aigua i el control de qualitat en les aigües costaneres i de transició de la Comunitat.

9é. Controlar les aigües de bany.

10é. Exercir l’autorització i control dels abocaments al domini públic marítim terrestre.

11é. Qualssevol altres funcions d’anàloga finalitat que li siguen encomanades.

b) Servici d’Infraestructures Hidràuliques Urbanes, al qual li corresponen les funcions següents:

1r. Dirigir, controlar, gestionar i realitzar la supervisió tècnica dels projectes i la resta de documents tècnics d’infraestructures hidràuliques urbanes de competència de la Generalitat.

2n. Proposar la tramitació de contractes d’assistència tècnica per a la redacció de projectes i direccions d’obra.

3r. Proposar el desenrotllament de normativa aplicable per a la redacció dels projectes i la direcció i control d’obres d’infraestructures hidràuliques urbanes.

4t. Dirigir, supervisar i controlar, certificar i proposar la modificació, si és el cas, de les obres d’infraestructures hidràuliques urbanes que li siguen assignades i, en particular, les d’abastiment urbà, canalització, sanejament i estalvi i reutilització de l’aigua, i la redacció dels documents tecnicoadministratius necessaris per a les contractacions corresponents.

5t. Realitzar el seguiment en les mencionades obres del compliment de la normativa vigent en matèria de seguretat i salut en el treball i impacte ambiental.

6t. Coordinar l’execució dels distints contractes de projectes i obres per a garantir la major eficiència en el compliment pressupostari.

7m. Qualssevol altres funcions d’anàloga finalitat que li siguen encomanades.

c) Servici d’Infraestructures Hidràuliques de Regadiu, al qual li corresponen les funcions següents:

1r. Dirigir, controlar, gestionar i realitzar la supervisió tècnica dels projectes i la resta de documents tècnics d’infraestructures hidràuliques de regadiu de competència de la Generalitat

2n. Proposar el desenrotllament de normativa aplicable per a la redacció dels projectes i la direcció i control d’obres d’infraestructures hidràuliques de regadiu.

3r. Dirigir, supervisar i controlar, i certificar i proposar la modificació, si és el cas, de les obres d’infraestructures hidràuliques de regadiu que li siguen assignades.

4t. Elaborar el desplegament reglamentari de la legislació en matèria de basses i depósits d’aigua per a reg.

5t. Elaborar les normes d’explotació i l’aplicació de les normes sobre seguretat contingudes en la normativa sectorial aplicable en matèria d’ordenació i modernització d’infraestructures agràries a la Comunitat Valenciana, així com en la normativa sectorial sobre seguretat de preses, embassaments i basses.

6t. Realitzar el seguiment en les obres d’infraestructures hidràuliques de regadiu del compliment de la normativa vigent en matèria de seguretat i salut en el treball i impacte ambiental.

7m. Coordinar l’execució dels distints contractes de projectes i obres per a garantir la major eficiència en el compliment pressupostari.

8u. Qualssevol altres funcions d’anàloga finalitat que li siguen encomanades.

 

Secció tercera. De l’organització territorial

 

**Article 46. Estructura territorial bàsica**

Per a la gestió desconcentrada de les seues competències en matèria d’agricultura, ramaderia, pesca, alimentació i aigua, la Conselleria de Presidència i Agricultura, Pesca, Alimentació i Aigua s’organitza territorialment en direccions territorials i en oficines comarcals.

 

**Article 47. Direccions territorials**

1. En cada una de les tres províncies, hi haurà una direcció territorial, que gestionarà les funcions que se li atribuïxen en este reglament, i que dependrà orgànicament de la Secretaria Autonómica d’Agricultura, Pesca, Alimentació i Aigua, i funcionalment, segons la matèria, dels órgans directius competents que la Secretaria Autonómica tinga adscrits.

2. Correspon a la persona titular de cada direcció territorial:

a) Coordinar les oficines comarcals de la seua província, així com les restants unitats i seccions administratives adscrites a la direcció territorial.

b) Vetlar pel seu funcionament correcte, adoptant a este efecte les mesures que siguen necessàries.

c) Exercir totes aquelles facultats que se li deleguen o assignen.

3. Sota la dependència del director o directora territorial, s’integra el secretari o secretària territorial, a qui correspon la funció de coordinar i impulsar els assumptes generals de la direcció territorial en les matèries administratives i económiques, així com aquelles funcions que se li atribuïsquen o deleguen. Substituirà, en cas d’absència, vacant o malaltia, el director o directora territorial.

4. El director o la directora territorial, en coordinació amb els órgans directius implicats, podrà encomanar al personal de la direcció territorial i de les oficines comarcals les activitats de gestió , control i inspecció de qualssevol de les diferents línies de treball de la Secretaria Autonómica desenrotllades en la seua província, en funció de les necessitats, amb independència de la unitat o oficina en què estiga destinat. ****[5]****

 

**Article 48. Oficines comarcals d****’****Agricultura, Pesca, Alimentació i Aigua**

1. Les oficines comarcals d’Agricultura, Pesca, Alimentació i Aigua (OCAPA) són unitats administratives territorialment desconcentrades, orgànicament adscrites a la Secretaria Autonómica d’Agricultura, Pesca, Alimentació i Aigua, i funcionalment dependents de les respectives direccions territorials.

2. Les oficines comarcals d’Agricultura, Pesca, Alimentació i Aigua exerciran les funcions següents:

a) Informar i assistir els ciutadans i ciutadanes.

b) Gestionar, inspeccionar i tramitar expedients d’ajudes i subvencions.

c) Subministrar dades i informació als centres superiors i directius de la Conselleria.

d) Col·laborar en la formació dels professionals dels sectors productius del seu àmbit material d’actuació.

e) Qualssevol altres funcions d’anàloga finalitat que li siguen encomanades.

 

CAPÍTOL IV. De l’estructura comuna a la Presidència i a la Conselleria de Presidència i Agricultura, Pesca, Alimentació i Aigua

 

**Article 49. De la Subsecretaria**

La Subsecretaria assumix les competències establides en l’article 69 de la Llei 5/1983, de 30 de desembre, del Consell, respecte a la Presidència de la Generalitat i a la Conselleria de Presidència i Agricultura, Pesca, Alimentació i Aigua, depenent orgànicament d’esta última, i funcionalment d’ambdós.

1. En especial, li corresponen les competències següents:

a) Coordinació dels titulars de les subsecretaries de totes les conselleries pel que fa a aquelles actuacions relatives a l’impuls de l’acció política del Consell, la seua activitat legislativa i aquelles actuacions que han de sotmetre’s a l’aprovació del Consell.

b) Coordinació dels titulars de les subsecretaries de les distintes conselleries quant a la política executiva interdepartamental de la Generalitat per a la racionalització de la gestió de la seua administració, així com l’impuls, coordinació i supervisió dels plans d’actuació que respecte d’aixó siguen aprovats.

c) Coordinació i impuls de la tramitació de projectes normatius, i supervisió i remissió dels expedients d’assumptes que s’hagen d’elevar a la Comissió de Secretaris Autonómics i Subsecretaris, així com al Consell per a l’aprovació o el coneixement.

d) Direcció del Registre General, així com coordinació, supervisió i control de l’organització i del funcionament de tots els centres, servicis i unitats dependents de la Presidència de la Generalitat i de la Conselleria de Presidència i Agricultura, Pesca, Alimentació i Aigua.

e) Organització i control dels assumptes generals i actualització periódica de l’inventari de béns i material, així com la gestió de l’arxiu, cuidant el procés i emmagatzematge de les dades i documentació que siguen necessaris per al funcionament correcte dels servicis.

f) Tramitació d’expedients de contractació i de responsabilitat patrimonial, així com gestió i coordinació dels convenis i els acords de col·laboració que hagen de ser proposats al Consell per a la seua subscripció amb entitats públiques o privades.

g) Planificació i programació económica, elaboració de la proposta d’avantprojecte del pressupost anual, tramitació de les modificacions pressupostàries i seguiment de l’execució del pressupost, així com gestió d’este en totes les seues fases comptables.

h) Elaboració i emissió d’informes i proposta de disposicions sobre matèries del seu àmbit funcional, així com adopció de resolucions, instruccions i ordes de servici en l’àmbit de la seua competència, disposant, si és el cas, la publicació en els diaris oficials.

i) Exercici de la potestat disciplinària respecte al personal adscrit a la Presidència de la Generalitat i a la Conselleria de Presidència i Agricultura, Pesca, Alimentació i Aigua, excepte en el cas que la sanció proposada siga la separació del servici.

j) Qualsevol altra que li encomane o delegue el president de la Generalitat o la persona titular de la Conselleria de Presidència i Agricultura, Pesca, Alimentació i Aigua, o li conferisquen les disposicions legals o reglamentàries.

 

**Article 50. Nivell administratiu de la Subsecretaria**

1. De la Subsecretaria depen la Secretaria General Administrativa

2. La Secretaria General Administrativa, de conformitat amb alló que disposa l’article 73 de la Llei 5/1983, de 30 de desembre, del Consell, és la unitat que, amb la màxima jerarquia del nivell administratiu, presta suport directe a la Subsecretaria i, sota la seua autoritat, exercix la direcció, coordinació i supervisió dels servicis generals de la Presidència de la Generalitat i de la Conselleria de Presidència i Agricultura, Pesca, Alimentació i Aigua.

3. Per les especials característiques organitzatives de la Presidència i de la Conselleria de Presidència i Agricultura, Pesca, Alimentació i Aigua, per a l’execució de les funcions que té assignades la Subsecretaria, i sota la dependència orgànica i funcional de la Secretaria General Administrativa, hi haurà els següents servicis administratius de suport en l’àmbit de la Presidència de la Generalitat i de la Secretaria Autonómica de Presidència:

a) Servici de Suport Administratiu i Coordinació, al qual li competixen les funcions següents:

1r. Tramitar els assumptes que hagen d’elevar-se a la Comissió de Secretaris Autonómics i Subsecretaris, així com al Consell, per a la seua aprovació o coneixement, el trasllat dels seus acords i la custódia de les certificacions d’estos.

2n. Coordinar i proposar la millora dels procediments administratius.

3r. Coordinar i impulsar la tramitació de projectes normatius i convocatóries de subvencions i ajudes.

4t. Tramitar convenis de col·laboració i acords de cooperació, recursos administratius i expedients de responsabilitat patrimonial que li corresponguen.

5t. Informar dels textos normatius provinents d’altres conselleries.

6t. Tramitar els suggeriments i queixes que afecten matèries própies.

7m. Qualssevol altres funcions d’anàloga finalitat que li siguen encomanades.

b) Servici de Contractació i Gestió Económica, al qual li corresponen les funcions següents:

1r. Elaborar els criteris sobre procediments de contractació.

2n. Estudiar, preparar i formalitzar els expedients de contractació i el seguiment de la seua execució.

3r. Elaborar la planificació i programació económica.

4t. Elaborar l’avantprojecte de pressupostos i tramitar les modificacions pressupostàries.

5t. Gestionar, fer el seguiment i controlar l’execució pressupostària, així com la gestió de gastos i ingressos.

6t. Supervisar l’activitat de gestió economicopressupostària que realitzen altres unitats i tramitar els documents comptables de gastos i ingressos pressupostaris i extrapressupostaris.

7m. Elaborar la informació economicopressupostària necessària per a la gestió de les distintes unitats administratives.

8u. Coordinar i fer el seguiment de les distintes caixes pagadores i la comptabilització dels comptes justificatius dels fons de caixa fixa gestionats pels centres directius.

9é. Qualssevol altres funcions d’anàloga finalitat que li siguen encomanades.

c) Servici de Gestió de Personal i Servicis Comuns, al qual li correspon realitzar les funcions següents:

1r. Gestionar les qüestions de personal i confeccionar les nómines i les seues incidències.

2n. Coordinar les accions, processos, estructures i mètodes de treball, així com els procediments administratius i instruments de gestió del personal.

3r. Preparar les relacions de llocs de treball i les seues actualitzacions.

4t. Conservar i custodiar els expedients personals dels empleats públics.

5t. Tramitar procediments disciplinaris.

6t. Tramitar reclamacions administratives prèvies a l’exercici d’accions laborals.

7m. Gestionar els assumptes generals.

8u. Qualssevol altres funcions d’anàloga finalitat que li siguen encomanades.

4. Per a l’execució de les funcions que té assignades la Subsecretaria de la Conselleria de Presidència i Agricultura, Pesca, Alimentació i Aigua en la mencionada conselleria, la Secretaria General Administrativa s’estructura en els servicis següents amb funcions en l’àmbit de la Secretaria Autonómica d’Agricultura, Pesca, Alimentació i Aigua:

a) Servici Coordinació i Suport Tècnic, al qual li corresponen les funcions següents:

1r. Coordinar i proposar la millora dels procediments administratius.

2n. Tramitar aquells expedients que li corresponguen relatius a assumptes que hagen d’elevar-se al Consell o a la Comissió de Secretaris Autonómics i Subsecretaris per a la seua aprovació o coneixement, el trasllat dels seus acords i la custódia de les certificacions d’estos.

3r. Coordinar i impulsar la tramitació de projectes normatius i convocatóries de subvencions i ajudes

4t. Tramitar convenis de col·laboració i acords de cooperació, recursos administratius i expedients de responsabilitat patrimonial que li corresponguen.

5t. Informar dels textos normatius provinents d’altres conselleries.

6t. Tramitar els suggeriments i queixes que afecten matèries própies.

7m. Qualssevol altres funcions d’anàloga finalitat que li siguen encomanades.

b) Servici de Programació i Gestió Económica, al qual li corresponen les funcions següents:

1r. Elaborar la planificació i programació económica.

2n. Elaborar l’avantprojecte de pressupostos i tramitar les modificacions pressupostàries.

3r. Gestionar, fer el seguiment i controlar l’execució pressupostària, així com la gestió de gastos i ingressos.

4t. Supervisar l’activitat de gestió economicopressupostària que realitzen altres unitats i tramitar els documents comptables de gastos i ingressos pressupostaris i extrapressupostaris.

5t. Elaborar la informació economicopressupostària necessària per a la gestió de les distintes unitats administratives.

6t. Gestionar, fer el seguiment i controlar els fons comunitaris.

7m. Coordinar i fer el seguiment de les distintes caixes, així com de la comptabilització dels comptes justificatius dels fons de caixa fixa gestionats pels centres directius.

8u. Qualssevol altres funcions d’anàloga finalitat que li siguen encomanades.

c) Servici de Recursos Humans, al qual li corresponen les funcions següents:

1r. Realitzar la gestió del personal tramitant les seues incidències.

2n. Coordinar les accions, processos, estructures i mètodes de treball, així com els procediments administratius i instruments de gestió del personal.

3r. Preparar les relacions de llocs de treball i les seues actualitzacions.

4t. Conservar i custodiar els expedients personals dels empleats públics.

5t. Confeccionar nómines i incidències d’estes.

6t. Tramitar procediments disciplinaris.

7m. Tramitar reclamacions administratives prèvies a l’exercici d’accions laborals.

8u. Qualssevol altres funcions d’anàloga finalitat que li siguen encomanades.

d) Servici de Contractació i Assumptes Generals, al qual li corresponen les funcions següents:

1r. Elaborar els criteris sobre procediments de contractació.

2n. Estudiar, preparar i formalitzar els expedients de contractació i el seguiment de la seua execució.

3r. Gestionar els assumptes generals.

4t. Qualssevol altres funcions d’anàloga finalitat que li siguen encomanades.

5. Les funcions establides com a funcions própies de les oficines de supervisió de projectes, en la vigent legislació en matèria de contractes de les administracions públiques, seran assumides pel servici de la conselleria competent en matèria d’infraestructures que tinga atribuïdes les mencionades funcions.

 

DISPOSICIONS ADDICIONALS

 

**Primera. Competència sancionadora en matèria de subvencions**

Correspon al president de la Generalitat i a la persona titular de la Conselleria de Presidència i Agricultura, Pesca, Alimentació i Aigua, en el seu respectiu àmbit competencial, la imposició de les sancions que deriven dels procediments sancionadors instruïts en matèria de subvencions.

 

**Segona. Actes que posen fi a la via administrativa en la Presidència de la Generalitat**

1. Dins de l’àmbit de competències de la Presidència de la Generalitat, posen fi a la via administrativa els actes dictats pel director del Gabinet del President, i per les persones titulars de la Secretaria Autonómica d’Organització, Coordinació i Relacions Institucionals i de la Secretaria Autonómica de Comunicació.

2. Així mateix, posen fi a la via administrativa els actes dictats per les persones titulars de la Direcció General de Relacions amb la Unió Europea, de la Direcció General de Coordinació Institucional, i de la Direcció General de Relacions Informatives i Promoció Institucional.

 

**Tercera. Actes que posen fi a la via administrativa en la Conselleria de Presidència i Agricultura, Pesca, Alimentació i Aigua**

1. Dins de l’àmbit de la Conselleria de Presidència i Agricultura, Pesca, Alimentació i Aigua, posen fi a la via administrativa els actes dictats per la Secretaria Autonómica de Presidència i els de les direccions generals de Secretariat del Consell i Relacions amb les Corts, d’Administració Local, i de Transparència i Participació Ciutadana, en l’exercici de les seues própies competències.

2. També posen fi a la via administrativa els actes dictats per la Subsecretaria de la Conselleria de Presidència i Agricultura, Pesca, Alimentació i Aigua quan ho hagen sigut en l’exercici de les funcions que establix l’article 69 de la Llei 5/1983, de 30 de desembre, del Consell, respecte a l’àmbit material de la Secretaria Autonómica de Presidència, així com quan, en virtut del que preveu l’article 49.1 d’este reglament, actue en l’àmbit de la Presidència de la Generalitat.

 

DISPOSICIÓ DEROGATÒRIA

 

**Única** ****[6]****

Queda derogat el Decret 82/2013, de 21 de juny, del Consell, pel qual s’aprova el Reglament Orgànic i Funcional de la Presidència i de la Conselleria de Presidència i Agricultura, Pesca, Alimentació i Aigua, així com el Decret 197/2013, de 20 de desembre, del Consell, que modifica l'anterior, i totes les disposicions que del mateix rang o d'un rang inferior s'oposen al que establix este decret.

 

DISPOSICIONS FINALS

 

**Primera. Desplegament**

Es faculta el president de la Generalitat i la persona titular de la Conselleria de Presidència i Agricultura, Pesca, Alimentació i Aigua, en el seu respectiu àmbit de competències, per a dictar totes les disposicions que requerisca el desplegament i l’execució d’este decret, en compliment del que disposa l’article 65 de la Llei 5/1983, de 30 de desembre, del Consell.

 

**Segona. Entrada en vigor**

Este decret entrarà en vigor l’endemà de la publicació en el Diari Oficial de la Comunitat Valenciana.

 

València, 13 de juny de 2014

 

El president de la Generalitat,

ALBERTO FABRA PART

 

El conseller de Presidència i Agricultura,   
 Pesca, Alimentació i Aigua,

JOSÉ CÍSCAR BOLUFER 

 

 

---

****[1]****Títol I derogat per la disposició derogatória única del **[Decret 151/2015, de 18 de setembre, del Consell](http://www.dogv.gva.es/index.php?id=26&sig=007526/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007526/2015)**, pel que aprova el Reglament orgànic i funcional de la Presidència de la Generalitat. (Diari Oficial núm. 7620 de 22.09.2015) Ref. Base Dades 007526/2015.

****[2]****Títol II derogat per la disposició derogatória única del **[Decret 151/2015, de 18 de setembre, del Consell](http://www.dogv.gva.es/index.php?id=26&sig=007526/2015&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D007526/2015)**, en la mesura que s'opose al que establix el Decret 151/2015.

****[3]****  Article 21 rectificat per la **[Correcció d’errades](http://www.dogv.gva.es/index.php?id=26&sig=005478/2014&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005478/2014)** del Decret 89/2014 publicada en el Diari Oficial núm. 7301 de 23.06.2014 (Ref. Base Dades 005478/2014).

****[4]**** Número 5, de la lletra c), de l'apartat 2, de l'article 33 rectificat per la **[Correcció d’errades](http://www.dogv.gva.es/index.php?id=26&sig=005478/2014&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005478/2014)**.

****[5]**** Número 4 de l'article 47 rectificat per la **[Correcció d’errades](http://www.dogv.gva.es/index.php?id=26&sig=005478/2014&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005478/2014)**.

****[6]**** Disposició derogatória única, rectificada per la **[Correcció d’errades](http://www.dogv.gva.es/index.php?id=26&sig=005478/2014&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005478/2014)**.


Còpia Permalink ELI